EkBass/fiwiki-20250220-pages-articles huggingface dataset:
FC Kuusysi (naiset)

FC Kuusysi (naiset) on jalkapalloseura FC Kuusysin naisjoukkue, joka pelaa nykyisin Naisten Kakkosessa. == Historia == Kuusysin naisten joukkue perustettiin syksyllä 1971. Seuraavana kautena joukkue osallistui jo SM- karsintoihin. Vuonna 1974 seuran miesten edustusjoukkue putosi pääsarjasta, jolloin Kuusysin taloudenpitoa jouduttiin kiristämään. Tämän johdosta naisjoukkueen toiminta siirtyi Lahden Sammon alaisuuteen. Myöhemmin toiminta aloitettiin uudestaan ja vuonna 1987 Kuusysi karsi paikasta naisten SM- sarjaan. Joukkue onnistui nousemaan kaudeksi 1988 pääsarjaan, mutta putosi karsintojen kautta heti toiselle sarjatasolle. Kaudeksi 1991 joukkue nousi uudelleen pääsarjaan. Kuusysi onnistui säilyttämään sarjapaikkansa kolmen kauden ajan, kunnes putosi kauden 1993 jälkeen. Seuraavina vuosina Kuusysi pääsi usein SM-karsintoihin, muttei onnistunut sarjanousussa. Kaudeksi 1998 joukkue selviytyi SM-sarjaan, mutta putosi tällöinkin heti karsintojen kautta. Kaudella 2008 joukkue teki paluun pääsarjaan ja sijoittui kuudenneksi, joka oli joukkueen siihenastisen historian paras sijoitus. Samana kautena joukkue selviytyi Suomen cupissa loppuotteluun, mutta hävisi sen HJK:lle. Kausi 2009 päättyi Kuusysiltä putoamiseen pääsarjasta. == Lähteet == == Aiheesta muualla == *Virallinen kotisivu Kuusysi naiset Kuusysi naiset
Melonta kesäolympialaisissa 1952 – naisten 500 metrin kajakkiyksikkö

Helsingin olympiakisojen naisten melonnassa oli ainoana lajina kajakkiyksiköiden 500 metrin kilpailu. Osanottajia oli 13. Kilpailu käytiin 28. heinäkuuta Soutustadionilla. ==Alkuerät== Jokaisesta erästä kolme nopeinta loppukilpailuun. 1.erä Sija Nimi Maa Aika 1 Sylvi Saimo 2.20,1 2 Gertrude Liebhart 2.20,6 3 Cecília Hartmann Unkari 2.23,8 4 Eva Marion 2.24,2 5 Anna- Lisa Ohlsson 2.28,3 2.erä Sija Nimi Maa Aika 1 Nina Savina Neuvostoliitto 2.22,1 2 Bodil Svendsen 2.24,9 3 Marta Kroutilová 2.27,1 4 Shirley Ascott 2.34,3 3.erä Sija Nimi Maa Aika 1 Alida van der Anker-Doedens 2.24,4 2 Josefa Koester 2.26,2 3 Therese Zenz Saar 2.26,9 4 Elsa Sidler 2.43,1 ==Loppukilpailu== Sija Nimi Maa Aika 1 Sylvi Saimo 2.18,4 2 Gertrude Liebhart 2.18,8 3 Nina Savina Neuvostoliitto 2.21,6 4 Alida van der Anker-Doedens 2.22,3 5 Bodil Svendsen 2.22,7 6 Cecília Hartmann Unkari 2.23,0 7 Marta Kroutilová 2.23,8 8 Josefa Koester 2.25,9 9 Therese Zenz Saar 2.27,9 ==Aiheesta muualla== * Finaalin selostus YLE:n elävässä arkistossa ==Lähteet== * Tulokset puolaksi * http://www.sports- reference.com/olympics/summer/1952/CAN/womens-kayak-singles-500-metres-round- one.html Luokka:Melonta kesäolympialaisissa 1952
Shon Mi-na

Shon Mi-Na (; s. 8. lokakuuta 1964) on eteläkorealainen entinen käsipalloilija ja olympiavoittaja. Hän osallistui olympialaisiin kahdesti, vuosina 1984 ja 1988. Shon sai hopeaa Los Angelesin kisoista 1984 ja oli mukana maansa kultaa voittaneessa joukkueessa Soulissa 1988. Hän myös vannoi urheilijoiden valan vuoden 1988 kisoissa. == Lähteet == Luokka:Eteläkorealaiset käsipalloilijat Luokka:Eteläkorealaiset olympiavoittajat Luokka:Vuonna 1964 syntyneet Luokka:Elävät henkilöt
Hobo with a Shotgun

Hobo with a Shotgun on keväällä 2011 ilmestynyt toimintaelokuva. Se perustuu kuvitteellisen elokuvan traileriin, jota esitettiin Grindhouse: Planet Terror/Death Proof -elokuvien esitysten alussa Kanadassa. Elokuva päätettiin tehdä trailerin perusteella samaan tapaan kuin Machetekin, joka myös oli aluksi vain kyseisten elokuvien alussa esitetty traileri fiktiivisestä elokuvasta. Elokuvan ohjaaja on Jason Eisener ja käsikirjoittaja John Davies. Maailmanensi-iltansa Hobo With A Shotgun sai Sundancen elokuvajuhlilla tammikuussa 2011. ==Juoni== Koditon kulkuri ”Hobo” (Rutger Hauer) saapuu uuteen kaupunkiin. Se on täynnä rikollisia, mätiä poliiseja, hyväksikäytettyjä naisia ja on siellä pedofiilijoulupukkikin. Kulkuri alkaa jakaa oikeutta parhaalla tuntemallaan tavalla – haulikolla, ammus ammukselta. ==Näyttelijät== ==Tuotanto== Hobo with a Shotgun, ohjaajana Jason Eisener, oli kansainvälistä kilpailua varten tehty muka-traileri, jolla mainostettiin Quentin Tarantinon ja Robert Rodriguezn kaksoiselokuvaa Grindhouse. Se voitti kilpailun ja sitä esitettiin Kanadassa ennen elokuvaa Grindhouse. Kokopitkäksi elokuvaksi elokuvaa Hobo With a Shotgun alettiin kuvata Halifaxissa 19. huhtikuuta 2010. Ennakkotraileri, valokuvia lavasteiden takaa ja testimateriaalia julkistettiin 26. huhtikuuta 2010. Dave Brunt, joka esitti koditonta miestä trailerissa, esittää elokuvassa poliisia. Hobo With a Shotgun on toinen Grindhousen muka- traileri, josta tehtiin aito elokuva. Ensimmäinen oli Rodriguezin Machete. == Lähteet == == Aiheesta muualla == === Arvostelut === * Rotten Tomatoes. * * Jaakko Kuitunen: Parempaa kuin Troma: Hobo with a Shotgun. Filmgoer.fi 18.7.2011. * Elokuvauutiset.fi:n arvostelu. Luokka:Vuoden 2011 yhdysvaltalaiset elokuvat Luokka:Vuoden 2011 kanadalaiset elokuvat Luokka:Toimintaelokuvat Luokka:Elokuvat köyhyydestä
Bobby Farrell

Roberto "Bobby" Alfonso Farrell (6. lokakuuta 1949 Aruba - 30\. joulukuuta 2010 Pietari) oli arubalaissyntyinen tanssija ja viihdyttäjä. Hänet tunnettiin parhaiten diskoyhtyeestä Boney M., johon hän liittyi toimittuaan DJ:nä Saksassa. Farrell oli alkuperäisen Boney M. -kokoonpanon ainoa miesjäsen. Yhtyeen tuottaja Frank Farian kuitenkin lauloi Boney M.:n levyillä miesosat, vaikkakin Farrell esiintyi yhtyeen keikoilla. Boney M:n alkuperäiskokoonpanon hajottua yhtyeen laulajan Liz Mitchellin mukaan Boney M -nimellä on kiertänyt jopa viisi eri yhtyettä. Yksi näistä oli Farrellin johtama Bobby Farrell's Boney M. Farrell asui Amsterdamissa ja kuoli sydänkohtaukseen 30. joulukuuta 2010 Pietarissa esiinnyttyään yhtyeensä kanssa edellisenä iltana. Hänen agenttinsa John Seinen mukaan Farrell oli valittanut hengitysvaikeuksia illan esityksen jälkeen. Farrellin ruumiin löysi hotellin henkilökunta, kun hän ei vastannut herätyssoittoon. Hänet on haudattu Amsterdamin lähellä olevalle Zorgvliedin hautausmaalle. Hänen kuolemansa jälkeen huomattiin, että hän oli kuollut samana päivänä ja samassa kaupungissa kuin Rasputin, jota Farrell esitti Boney M:n samannimisen laulun esityksissä. == Lähteet == Luokka:Alankomaalaiset poplaulajat Luokka:Vuonna 1949 syntyneet Luokka:Vuonna 2010 kuolleet
Pyöriäsuo

Pyöriäsuo on suo Lappeenrannan Yllikkälässä. Se sijaitsee sähköasemalle menevän tien varressa. Suolla ei juurikaan ole puita, joitakin harvakseltaan kasvavia kitukasvuisia mäntyjä ja koivuja, sekä tupasvillaa ja suopursua. Sen keskellä on avovesi, joka on muodoltaan pyöreä ja halkaisijaltaan muutamia kymmeniä metrejä. Suota ei ole ojitettu ja se on luokiteltu metsälain (10 §) tarkoittamaksi erityisen tärkeäksi elinympäristöihin kuuluvaksi vähäpuustoisena suona. == Lähteet == Luokka:Lappeenrannan suot
Linnunradan keskus

Linnunradan keskus on piste, jonka suhteen Linnunradan galaksi kiertää. Sen etäisyys Maasta on ~27 000±1 000 valovuotta Jousimiehen, Käärmeenkantajan ja Skorpionin tähdistöjen suuntaan.Reid, Mark J. (1993). "The distance to the center of the Galaxy". Annual review of astronomy and astrophysics 31: 345–372. Viitattu 2007-05-10. Uskotaan, että Linnunradan keskuksessa on supermassiivinen musta aukko. Hyvin lähellä Linnunradan keskusta sijaitsee myös voimakas radioaaltojen lähde, Sagittarius A*. Suomessa Linnunradan keskuksen seudun havainnointi on sen eteläisen sijainnin johdosta hyvinkin vaikeaa, se näkyy horisontin yläpuolella vain etelärannikolla ja vain vähän aikaa touko-kesäkuussa. Vastakkainen suunta keskuksesta on hyvin näkyvissä Beta Tauri-tähden lähellä. == Todisteet olemassaolosta ja sijainnista == Koska näkökentän tiellä on tähtienvälistä sumua, Linnunradan keskus ei näy Maahan eikä sitä voida tutkia näkyvällä, ultravioletti- tai heikko röntgen- aallonpituuksilla. Linnunradan keskuksesta onkin saatu tietoa vain gamma-, infrapuna- ja radioaaltojen sekä voimakkaiden röntgenaaltojen avulla. Linnunradan keskuksen koordinaatit selvitti ensimmäiseksi Harlow Shapley tehdessään tutkimuksia pallomaisista tähtijoukoista. Hänen tutkimustensa mukaan koordinaatit ovat: RA 17h45m40,04s; Dec -29° 00' 28,1". == Katso myös == *Galaktinen koordinaatisto *Sagittarius A* *Supermassiivinen musta aukko == Lähteet == == Aiheesta muualla == Luokka:Linnunrata Luokka:Mustat aukot
Ruskopensastyranni

Ruskopensastyranni (Casiornis rufus) on Etelä-Amerikassa tavattava tyranneihin kuuluva varpuslintu. ==Koko ja ulkonäkö== Kooltaan ruskopensastyranni on noin 18 cm. Päästään ja siivistään laji on väriltään yksivärisen punaruskea ja selkä on hieman päätä vaaleampi. Kurkku on linnulla valkoinen ja rinta kanelinruskea. Vatsastaan ruskopensastyranni on hieman vaaleamman kellertävän ruskea. Lajin nokka on vaaleanpunainen. ==Levinneisyys ja elinympäristö== Ruskopensastyrannia tavataan Bolivian pohjois- ja itäosissa, keskisessä Brasiliassa, Paraguayssa, Uruguayssa ja Pohjois-Argentiinassa. Linnun elinympäristöä ovat galleriametsät, cerradokasvillisuus sekä kuivat pensaikot ja tiheiköt. Ruskopensastyrannit liikkuvat yleensä pareittain. ==Lähteet== Luokka:Tyrannit
Memex

Memex on Vannevar Bushin antama nimi tiedonhallintajärjestelmän konseptille, jota hän esitteli The Atlantic Monthy -lehdessä vuonna 1945 julkaistussa artikkelissa As We May Think. Memexiin sisältynyt dokumenttien linkitysominaisuus on eräänlainen hypertekstin idean varhainen esitys. == Tausta == Bush oli huolissaan tiedon häviämisestä. Hän pelkäsi, että tieto katoaisi heikon saatavuuden vuoksi ja tietotulvan alle. Tutkimusraportteja julkistettiin enemmän kuin aikaisemmin. Tietoa järjesteltiin silti edelleen vanhojen tapojen mukaan.Friedman, s. 17. Bush hahmotteli Memexiä jo vuosien 1932–1933 aikana, kun hän yritti kehittää tiedonhakua. Vuonna 1939 hän kirjoitti julkaisemattoman artikkelin Mechanization and the Record, jossa hän hahmotteli uuden tiedonhakujärjestelmän, joka olisi erityisesti tutkijoiden ja koulutettujen kirjastonhoitajien käyttöön.Houston & Harmon, s. 57. Bush käytti sanaa Memex ensimmäisen kerran kirjeessään, jonka hän lähetti Fortune-lehden toimittajalle. Kirje vastasi melko pitkälti artikkelia As We May Think.Vannevar Bush and Memex, s. 2. The Atlantic Monthly julkaisi Bushin artikkelin nimellä As We May Think heinäkuussa 1945. Samana vuonna Life julkaisi artikkelista kuvitetun ja lyhennetyn version ja Timessä siitä oli yhteenveto. == Laite == Memex oli työpöytä, jossa on näyttö, näppäimistö, painonappeja ja kytkimiä. Pöydän sisässä oli laitteen muistiyksikkö, joka käytti tiedon tallentamiseen mikrofilmiä.Vannevar Bush and Memex, s. 3. Muistiin käyttäjä pystyi tallentamaan kirjansa, tietonsa ja viestintänsä. Laite pystyi hakemaan tallennetun tiedon nopeasti ja joustavasti. Memex liittyi myös maailmanlaajuiseen tietovarastoon, josta käyttävä pystyi hakemaan kaikenlaisia kirjoja, kuvia, aikakauslehtiä ja sanomalehtiä.Friedman, s. 18. Merkittävin Bushin ideoista Memexiin oli assosiatiiviset hakemistot ja linkit - idea vastasi hypertekstiä. Bush kehitti ajatuksen siitä mielikuvasta, miten ihmisen muisti toimi tiedon järjestämisessä. Bushin mukaan hakemistojärjestelmät olivat rajoittuneita ja epäintuitiivisia. Memexissä tieto järjestettäisiin käyttäjän henkilökohtaisen assosiaatiopolun mukaan. Bush ehdotti, että tiedostot linkitettäisiin toisiinsa henkilökohtaisesti nimettyjen polkujen ja koodien avulla. Käyttäjä saisi haluamansa tiedoston kirjoittamalla tietyn koodin tai vetämällä vivusta. Linkit eivät häviäisi, vaan niitä voitaisiin käyttää myöhemmin, kun käyttäjä etsisi samaa tietoa uudestaan. == Vaikutus == Memex ja sen linkit vaikuttivat useisiin Internetiä, hyperlinkkejä, World Wide Webiä ja digitaalisia kirjastoja suunnitelleisiin henkilöihin. Ensimmäiset Memexin esikuvakseen ottaneet suunnittelijat olivat Ted Nelson ja Douglas Engelbart, jotka puolestaan vaikuttivat J. C. R. Licklideriin ja Tim Berners-Leehen. Termin hyperteksti kehittänyt ja Xanadu- projektin aloittanut Nelson kutsui Memexia inspiraationlähteekseen. Engelbart kirjoitti vuonna 1962 Bushille ja oli lähes varma siitä, että artikkeli As We May Think vaikutti merkittävästi hänen ajatuksiinsa.Houston & Harmon, s. 66–68. == Lähteet == * * * === Viitteet === Luokka:Tietotekniikan historia
Josh Hopkins

William Joshua Hopkins (s. 12. syyskuuta 1970) on yhdysvaltalainen näyttelijä. Hän on esiintynyt useissa television draamasarjoissa, kuten Ally McBeal, Perhesiteet ja Rakkauden anatomia. Syksystä 2009 lähtien hän on esittänyt Grayson Ellisiä komediasarjassa Puumanainen. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
Kapfenberger SV

Kapfenberger SV on vuonna 1919 perustettu itävaltalainen jalkapalloseura Kapfenbergin kaupungista Steiermarkista. Seuran miesten edustusjoukkue pelaa maan toiseksi korkeimmalla sarjatasolla 2. Ligassa. Seura pelaa kotiottelunsa 12 000 katsojaa vetävällä Franz-Fekete-Stadionilla, joka on nimetty kaupungin entisen pormestarin mukaan. == Historia == Kapfenberger SV on perustettu vuonna 1919 nimellä Kapfenberger SC. Se pelasi ensimmäisinä vuosinaan Steiermarkin aluesarjoissa voittaen paikallismestaruuden 1942 ja 1943. Seura vaihtoi nimensä vuonna 1947 nykymuotoonsa ja samalla sen toiminta laajeni pöytätennikseen, käsipalloon ja maastohiihtoon. Seura pelasi 1950–1960-luvuilla pääsarjassa, mutta putosi 1980-luvulle tultaessa 1. divisioonaan. 1990-luvulla Kapfenberger putosi takaisin Regionalligan tasolle, josta nousi kaudeksi 2002–2003 toiseksi korkeimmalle sarjatasolle Erste Ligaan. Kaudella 2004–2005 seura sijoittui Erste Ligassa toiseksi muttei noussut liigaan. Lopulta Kapfenberger voitti kaudella 2007–2008 Erste Ligan ja nousi 41 vuoden tauon jälkeen Bundesliigaan. Ensimmäisellä kaudella seura sijoittui kahdeksanneksi säilyttäen liigapaikkansa kuuden pisteen erolla. Kausi 2009–2010 sujui hieman heikommin ja KSV oli viimeinen liigassa säilynyt joukkue sijoittuen yhdeksänneksi. == Saavutukset == * Erste Liga (5): 1943, 1954, 1961, 1963, 1974, 2008 * Steiermarkin mestaruus (2): 1942, 1943 * Steiermarkin cup (2): 1940, 1941 == Aiheesta muualla == * Virallinen kotisivu * Seuran profiili Luokka:Itävaltalaiset jalkapalloseurat Luokka:Steiermark Luokka:Vuonna 1919 perustetut urheiluseurat
Kotikäynti (mormonismi)

Kotikäyntiopetus (engl. visiting teaching) on Myöhempien Aikojen Pyhien Jeesuksen Kristuksen kirkossa työmuoto, jossa seurakunnan vapaaehtoiset naisjäsenet (kutsutaan kotikäyntisisariksi) vierailevat seurakunnan toisten naispuolisten jäsenten luona. Kotikäyntiopetuksen järjestää kirkon naisjärjestö, Apuyhdistys, joka on yksi kirkon apujärjestöistä. Yleensä jokaisella apuyhdistyksen kotikäyntisisarella on oma kotikäyntipari, joilla on osoitettu muutama sisar, joiden luokse tehdä kotiopetuskäyntejä. Kotiopetuskäynnillä luetaan Raamattua tai muita kirkon pyhiä kirjoituksia, tutkitaan ajankohtaisia artikkeleita Liahona-lehdestä ja rukoillaan. Samalla kotikäyntisisarten tulee selvittää, tarvitseeko heidän vierailemansa sisar apua tai tukea joissain ajallisissa asiossa tai tarvitisiko hän tukea miespuolisilta pappeudenhaltijoilta. Huhtikuun 1. päivänä 2018 kirkon presidentti Russell M. Nelson ilmoitti, että kotikäyntiopetus samoin kuin kotiopetus lopetetaan nykymuodossaan ja korvataan uudenmallisella palvelutyökonseptilla. Luokka:Mormonismin käytännöt‎
Hyppysirkat

Hyppysirkat (Rhaphidophoridae) on suorasiipisiin kuuluva hyönteisheimo. Hyppysirkat ovat enimmäkseen luolissa, lahojen puunrunkojen sisällä sekä muissa pimeissä ja kosteissa paikoissa eläviä keskikokoisia tai kookkaita hyönteisiä, joiden väritys vaihtelee ruskean eri sävyissä. Niillä on huomattavan pitkät tuntosarvet sekä raajat, minkä vuoksi yleisilme muistuttaa hepokatteja. Kaikki lajit ovat siivettömiä ja aktiivisia lähinnä öiseen aikaan. Hyppysirkat eivät siritä. Takimmaiset raajat soveltuvat hyppäämiseen ja monet lajit kykenevät tekemään yli metrin pituisia loikkia. Ravinto on usein kasviperäistä, mutta voi muodostua myös hyönteisistä ja muista pikkueläimistä.http://entweb.clemson.edu/eiis/pdfs/hs21.pdf http://bugguide.net/node/view/153 Muodonvaihdos on muiden suorasiipisten tapaan vaillinainen. Uudessa-Seelannissa esiintyviä hyppysirkkoja kutsutaan luolawetoiksi. Suomessa hyppysirkkoja ei esiinny luonnonvaraisena. Sen sijaan ansarisirkkaa (Diestrammena asynamora) on ainakin aikaisemmin esiintynyt kasvihuoneissa ja niiden kellareissaSami Karjalainen, Suomen heinäsirkat ja hepokatit, Tammi 2009. == Lähteet == Luokka:Suorasiipiset
Lee Chae-rin

Lee Chae-rin (, s. 26. helmikuuta 1991), paremmin tunnettu artistinimellä CL, on eteläkorealainen rap-artisti, laulaja, näyttelijä, malli, tanssija ja entisen tyttöyhtyeen, 2NE1:n, jäsen. CL syntyi Soulissa mutta asui Ranskassa ja Japanissa. CL osaa puhua koreaa, englantia, japania ja ranskaa. Hän oli harjoittelijana JYP Entertainmentissä, mutta siirtyi myöhemmin YG Entertainmentiin. Vuonna 2009 hän debytoi Gong Min-jin, Sandara Parkin ja Park Bomin kanssa yhtyeenä 2NE1. Yhtyeensä kanssa hän on julkaissut kaksi EP:tä ja kaksi täysipituista albumia. Tämän lisäksi hän on julkaissut soolokappaleita, "The Baddest Female" (2013), "MTBD" (2014) ja "Hello bitches" (2015). Vuonna 2016 hän julkaisi Yhdysvaltojen markkinoille suunnatun debyyttikappaleensa "Lifted". CL on tehnyt levytyssopimuksen Scooter Braunin kanssa ja työskentelee englanninkielisen albuminsa parissa. == 1990-2009: Varhainen elämä ja uran alku == CL syntyi Soulissa, Etelä-Koreassa, mutta vietti suurimman osan lapsuudestaan asuen Pariisissa, Tsukuba Science Cityssä ja Tokiossa. Ollessaan 13-vuotias hän muutti yksin Pariisiin, jossa hän opiskeli kaksi vuotta. Hän koe-esiintyi eteläkorealaiselle levy-yhtiö YG Entertainmentille, kun hän oli 15-vuotias. CL:n ensimmäinen esiintyminen oli poikabändi Big Bangin kappaleessa "Intro (Hot Issue)" vuonna 2007. Myöhemmin samana vuonna hän esiintyi ensimmäistä kertaa lavalla Seoul Broadcasting Systemin Gayo Daejeonissa. Vuonna 2009 CL debytoi yhdessä Gong Min-jin, Sandara Parkin sekä Park Bomin kanssa yhtyeessä 2NE1. == Lähteet == == Aiheesta muualla == * Luokka:2NE1 Luokka:Eteläkorealaiset muusikot Luokka:Vuonna 1991 syntyneet Luokka:Elävät henkilöt
Isabelle Caro

Isabelle Caro (12. syyskuuta 1982 Marseille, Ranska – 17. marraskuuta 2010) oli ranskalainen malli. Caro sairasti anoreksiaa 13-vuotiaasta ja tuli tunnetuksi italialaisen vaatemerkki No-L-itan ristiriitaisen vastaanoton saaneesta anoreksian vastaisesta kampanjasta vuonna 2007. Kuvat kampanjaan otti tunnettu valokuvaaja Oliviero Toscani. Caro kuoli 28-vuotiaana marraskuussa 2010 vakavaan hengityselinsairauteen. 17\. tammikuuta 2011 raportoitiin, että Caron äiti oli tehnyt itsemurhan edellisellä viikolla. ==Lähteet== Luokka:Ranskalaiset mallit Luokka:Vuonna 1982 syntyneet Luokka:Vuonna 2010 kuolleet
Gong Min-ji

Gong Min-ji (, s. 18. tammikuuta 1994), paremmin tunnettu artistinimellä Minzy, on eteläkorealainen pop-laulaja ja tanssija. Minzy on syntynyt Gwangjussa, Etelä-Koreassa, 18. tammikuuta 1994, mutta muutti pian Souliin. Vuonna 2009 hän debytoi YG Entertainment-yhtiön tyttöbändissä 2NE1 yhdessä jäsenten CL, Dara ja Bom kanssa. Minzyn duettokappale CL:n kanssa, "Please Don't Go", ylsi sijalle kuusi Monthly Gaon Chartissa marraskuussa 2009. Huhtikuussa 2016 YG Entertainment ilmoitti, että Minzy on päättänyt olla uusimatta levytyssopimustaan ja ettei jatka 2NE1:n jäsenenä. 2NE1:n uran ohella Minzy on perustanut oman tanssikoulunsa, Millenium dance studion. Huhtikuussa 2017 Minzy julkaisi sooloalbuminsa nimeltään Minzy Work 01 Uno ja musiikkivdeon sen kappaleeseen "NINANO". Hän oli mukana Sister's Slam Dunk -tosi-tv-ohjelman toisella tuotantokaudella. == Lähteet == == Aiheesta muualla == * Luokka:2NE1 Luokka:Eteläkorealaiset muusikot Luokka:Vuonna 1994 syntyneet Luokka:Elävät henkilöt
Percival P.56 Provost

Percival P.56 Provost on brittiläinen sotilaskoulukone. Kone oli muun muassa Yhdistyneen kuningaskunnan ilmavoimien käytössä vuoteen 1969 asti. Ensilentonsa 24. helmikuuta 1950 lentänyttä konetta valmistettiin 461 kappaletta. Percival Provost suunniteltiin Englannin ilmailuministeriön spesifikaatioon T.16/48. Se korvasi saman tehtaan Percival Prentice -koneen. Sen suunnitteli Henry Millicerin johtama ryhmä.Wyndham, Buck. "Hunting (Percival) P.56 Provost." warbirdalley.com, 2006. Retrieved: 24 July 2010. Se kilpaili Handley Pagen H.P.R 2 -konetta vastaan vuonna 1951. Tuotanto alkoi vuonna 1951 ja päättyi vuonna 1956. Koneessa oli kaksinkertainen teho edelliseen RAFin koulukoneeseen, ja sen korvasi vasta saman tehtaan Jet Provost, joka kehitettiin tämän potkurikoneen rungolle. ==Tekniset tiedot (T.1)== * miehistö 2 * pituus 8,7 m * kärkiväli 10,7 m * korkeus 3,7 m * siipipinta-ala 19,9 m² * tyhjäpaino 1 523 kg * lentopaino 1 995 kg * voimalaite Alvis Leonides 126 tähtimoottori, 410 kW * suurin nopeus 320 km/h * kantama 1 020 km * lakikorkeus 7620 m * nousunopeus 11,2 m/s * siipikuormitus 100 kg/m² * tehosuhde 0,206 kW/kg * lentoaika 5 tuntia ==Kirjallisuutta== * Angelucci, Enzo. World Encyclopedia of Military Aircraft. London: Jane's Publishing, 1981. ISBN 0-7106-0148-4. * Clarke, Bob. Jet Provost: The Little Plane With The Big History. Stroud, UK: Amberley Publishing Plc., 2008. ISBN 978-1-84868-097-5. * Thetford, Owen. Aircraft of the Royal Aircraft 1918-57, 1st edition. London: Putnam, 1957. ==Lähteet== ==Aiheesta muualla== * Hunting (Percival) P.56 Provost Provost Luokka:Brittiläiset koulukoneet Luokka:1950-luvun koulukoneet
Randy Gardner

Randy Gardner (s. 1946) on yhdysvaltalainen mies, joka teki aikanaan ennätyksen maailman pisimpään yhtäjaksoisesti hereillä olevana ihmisenä ilman minkäänlaisten erityisaineiden käyttöä. Gardnerin ennätys oli 264,4 tuntia (11 vuorokautta 24 minuuttia) ja se on tieteellisesti dokumentoitu. Ennätys on sittemmin rikottuhttps://www.guinnessworldrecords.com/news/2023/1/whats-the- limit-to-how-long-a-human-can-stay-awake-733188. ==Valvomissuoritus== Gardner valvoi 11 vuorokautta koulunsa tiedemessuilla San Diegossa 28. joulukuuta 1963 – 8. tammikuuta 1964. Hän ei käyttänyt ennätyksen teossa huumeita tai piristeitä, ei edes kofeiinia. Apuna kokeessa hänellä olivat ystävät, televisiotoimittajat ja flipperi. Kahden vuorokauden jälkeen hän ei enää kyennyt katsomaan televisiota, koska kuva ei piirtynyt tarkkana hänen verkkokalvolleen. Kolmen vuorokauden jälkeen liikkuminen ja puhe alkoivat käydä vaikeiksi. Neljän päivän jälkeen hän koki voimakkaita aistiharhoja ja kuvitteli olevansa kuuluisa amerikkalainen jalkapalloilija voittamassa Rose Bowlia. Kuitenkin kokeen loppua kohden Gardner säilyi valvottuun aikaan nähden yllättävän toimintakykyisenä ja pystyi vielä 11. vuorokauden aikana voittamaan televisiotoimittajan pingiksessä. Valvomisennätyksensä jälkeen Gardner nukkui 14 tuntia 40 minuuttia putkeen. Seuraavana yönä hän nukkui kymmenen ja puoli tuntia, minkä jälkeen palasi normaaliin vuorokausirytmiinsä. ==Lähteet== *http://www.curiousread.com/2007/10/eleven-days-awake.html *http://www.world- of-lucid-dreaming.com/sleep-deprivation.html Luokka:Yhdysvaltalaiset henkilöt Luokka:Vuonna 1946 syntyneet Luokka:Elävät henkilöt
Monikansallinen yritys

Monikansallinen yritys, jota toisinaan kutsutaan myös ylikansalliseksi yritykseksi, on yritys, jolla on toimintaa samanaikaisesti useissa eri valtioissa. Monikansallisia yrityksiä ovat esimerkiksi McDonald’s, Subway, Bridgestone, Burger King ja Intersport. Suomessa on viidenlaisia monikansallisia yrityksiä: 1) ulkomaalaiset keskisuuret yritykset, 2) ulkomaalaiset suuryritykset (esimerkiksi IBM ja HP), 3) suomalaiset useassa maassa toimivat pienet ja keskisuuret yritykset (esimerkiksi Vaisala), 4) suomalaiset useassa maassa toimivat suuryritykset (esimerkiksi Stora Enso) ja 5) suomalaiset globaalit yritykset, lähinnä Kone, Nokia ja Nokia Networks. Maailmanlaajuisesti monikansallisia yrityksiä on eniten Etelä-Koreassa, Isossa-Britanniassa, Alankomaissa, Turkissa ja Espanjassa. == Historia == Monikansallisista yrityksistä alettiin puhua 1960-luvulla, kun yhä useammat suuryritykset olivat alkaneet perustaa tytäryhtiöitä muualle kuin kotimaahan. Ensimmäisiä monikansallisia yrityksiä olivat amerikkalaiset Singer ja McCormick Harvester, jotka alkoivat toimia Euroopassa jo 1800- ja 1900-luvun.vaihteessa. Toisen maailmansodan jälkeen myös hollantilaiset, sveitsiläiset ja ruotsalaiset suuryhtiöt saivat yhä enemmän ylikansallista ulottuvuutta. Yhdysvaltojen osuus kaikista maailman monikansallisista yhtiöistä oli kuitenkin suurin. Vuonna 1968 amerikkalaisista monikansallisista yhtiöistä suurin oli General Motors, jolla oli liiketoimintaa 24 maassa ja jonka kokonaisliikevaihto oli 20 miljardia dollaria. == Monikansallisten yritysten hyötyjä ja haittoja == Monikansallisten yritysten vahvuuksina on pidetty kansainvälisen tuotanto- ja logistiikkaverkoston organisointia. Lisäksi monikansalliset yritykset työllistävät yleensä paikallisia pieniä ja keskisuuria yrityksiä komponentti-, alihankinta- ja palvelutilauksillaan. Niiden on sanottu auttavan kehittyviä maita saavuttamaan paremman tuotantotason. Monikansallisten yritysten myötä pääoma, tietotaito ja teknologia liikkuvat nopeasti maasta toiseen. Se on osaltaan mahdollistanut demokratian leviämisen eri puolilla maailmaa. Monikansallisten yritysten taloudellinen vaikutusvalta on usein huomattavan suuri ja niiden liikuttelemat rahavarat voivat olla jopa suurempia kuin pienten valtioiden taloudet. Niille on ominaista tuotantolaitosten siirtäminen paikasta toiseen sen mukaan, missä kustannukset, kuten palkkakulut ja verotus, ovat alhaisimpia. Mahdollisimman edullisen tuotantopaikan tavoittelu johtaa helposti tilanteeseen, jossa valtiot kilpailevat yritysten suosiosta. Jotkin monikansalliset yritykset ovat suhtautuneet leväperäisesti ihmisoikeuskysymyksiin, kuten työaikoihin, palkkaukseen, ammatilliseen yhdistymiseen ja työturvallisuuteen. Ratkaisuna ongelmaan on pidetty sitä, että monikansallisten yritysten tulisi noudattaa kussakin toimimassaan maassa kyseisen maan lainsäädäntöä. == Katso myös == * Yritys * Globalisaatio * Maailmantalous * Kansainvälinen kauppa * Vapaakauppa == Lähteet == Luokka:Kansainvälinen talous Luokka:Yritystoiminta
S Andromedae

S Andromedae (tunnetaan myös nimellä SN 1885A) on Andromedan galaksissa sijaitseva supernova. Se löydettiin vuonna 1885, mutta on edelleen kaukaisin koskaan havaittu supernova. Se on myös ensimmäinen toisesta galaksista löydetty supernova. S Andromedaen löysi 19. elokuuta 1885 irlantilainen amatööritähtitieteilijä Isaac Ward Belfastissa.http://adsabs.harvard.edu/abs/1985IrAJ...17...98B Isaac Ward and Andromedae] Heti samana päivänä sen havaitsi Ernst Hartwig Dorpatin tähtitornissa Virossa. S Andromedaen magnitudi oli 6, eli se oli havaittavissa paljain silmin hyvissä olosuhteissa. 16. helmikuuta 1890 se oli jo himmennyt magnitudiin 16. Supernovan raportoitiin olevan punertavanvärinen ja todella nopeasti himmenevä, mikä on epätavallista tyypin Ia supernoville. Supernovasta ei ole olemassa spektroskooppista dataa. Vuonna 1988 tähtitieteilijä R.A. Fesen ja hänen ryhmänsä neljämetrisellä Mayall -teleskoopilla Kitt Peakissa löysivät rautarikkaan supernovan jäännökset. Hubble-avaruusteleskooppi teki tarkempia havaintoja vuonna 1995.Hamilton, Andrew J. S.; Fesen, Robert A. (October 2000). "An Ultraviolet Fe II Image of SN 1885 in M31". The Astrophysical Journal 542 (2): 779–784. == Lähteet == == Aiheesta muualla == *"S Andromedae: Supernova 1885 in M31". Students for the Exploration and Developments of Space. *"Supernova - S Andromedae Luokka:Andromedan galaksi Luokka:Supernovat
Harley M. Kilgore

Harley Martin Kilgore (11. tammikuuta 1893 Brown, Länsi-Virginia, Yhdysvallat – 28. helmikuuta 1956 Bethesda, Maryland, Yhdysvallat) oli yhdysvaltalainen poliitikko, joka edusti senaatissa Länsi-Virginiaa 1941–1956. Kilgore valmistui Länsi-Virginian yliopiston oikeustieteelliseltä laitokselta vuonna 1914. Samana vuonna hän aloitti opettajana Länsi-Virginian Hancockissa. Vuonna 1915 hän perusti Raleighin piirikunnan ensimmäisen koulun ja toimi vuoden sen rehtorina. Vuonna 1916 Kilgore aloitti uransa lakimiehenä Beckleyn kaupungissa. Ensimmäisessä maailmansodassa hän palveli jalkaväessä 1917–1920. Hänet vapautettiin palveluksesta kapteenina. Sodan jälkeen Kilgore järkesti Länsi-Virginian kansalliskaartin, josta jäi eläkkeelle everstinä 1953. Kilgore toimi Raleighin piirikunnan rikosoikeuden tuomarina 1933–1940. Vuonna 1940 hänet valittiin senaattiin demokraattisen puolueen listoilta. Hänet valittiin uudelleen vuonna 1946 ja 1952. Hän aloitti senaatissa 3. tammikuuta 1941 ja istui siellä aina kuolemaansa asti. Hän kuoli laivaston sairaalassa Bethesdassa vuonna 1956. == Lähteet == Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1893 syntyneet Luokka:Vuonna 1956 kuolleet
Irokeesikielet

Irokeesikielet on eräs Pohjois-Amerikan alkuperäiskansojen kielikunta. Sen ydinaluetta oli mantereen koillis- ja itärannikolta Suurille järville ulottuvat metsäalueet, mutta kieliä puhuttiin jo 1600-luvulla myös paljon etelämpänä, kuten Pohjois-Carolinassa, Etelä-Carolinassa ja Tennesseessä. Virrankoski s. 423 Irokeesinkielten eri murteet erosivat selvästi niitä ympäröivistä algonkin-kielistä, mutta tutkijat ovat löytäneet joitakin kaukaisia yhteyksiä suurten tasankojen siouxilaisiin kieliin ja eteläisiin caddolaisiin kieliin. Kieli Arvioitu puhujamäärä Puhuja-alueet cherokee 12 300 Pohjois-Carolinan länsiosat, itäinen Oklahoma mohawk 3 450 pohjoinen ja itäinen New York, Ontario ja Quebec cayuga 240 New Yorkin länsi- ja keskiosat, eteläinen Ontario ja nykyään pohjoinen Oklahoma. oneida 180 New Yorkin keskiosat, eteläinen Ontario ja itäinen Wisconsin onondoga 50 New Yorkin keskiosat seneca 100 läntinen New York, eteläinen Ontario, koillinen Oklahoma tuscarora 9 Pohjois-Carolina, läntinen New York, eteläinen Ontario mingo 5 Itäinen Ohio, läntinen Pennsylvania, ja Länsi-Virginia erie 0Anhava s. 194 huron 0 Ontario ja Quebec wyandot 0 Ontario, koillinen Oklahoma Irokeesikieliä puhuneet kansat: * cayugat * cherokeet * huronit * mingot * mohawkit * oneidat * onondagat * senecat * tuscarorat * wyandot Sukupuuttoon kuolleet irokeesinkieliset kansat: * Attiwendaronkit New York, Ontario Virrankoski s. 122. * Eriet: New York, Pennsylvania, Ohio Virrankoski s. 121. * Nottowayt: Virginia Virrankoski s. 75. * Tionontatit: Ontario Virrankoski s. 122. * Susquehannockit: Pennsylvania Virrankoski s. 109. * Wenrot: New York Virrankoski s. 121. == Lähteet == * * === Viitteet === *
Kesäyön unelma (vuoden 1935 elokuva)

Kesäyön unelma (A Midsummer Night’s Dream) on Max Reinhardtin ja William Dieterlen ohjaama elokuva vuodelta 1935. Se on elokuvaversio Reinhardtin Hollywood Bowlissa ohjaamasta William Shakespearen samannimisestä näytelmästä. Hollywood Bowlissa esiintyneistä näyttelijöistä useimmat korvattiin Warnerin sopimusnäyttelijöillä. Poikkeuksena oli Hermiaa näytellyt Olivia de Havilland, jolle Kesäyön unelma oli samalla ensimmäinen elokuva. Kesäyön unelma sai Oscar-palkinnot parhaasta kuvauksesta ja leikkauksesta. Lisäksi se oli ehdolla parhaaksi elokuvaksi. == Näyttelijät == == Lähteet == == Aiheesta muualla == * * Luokka:Vuoden 1935 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset näytelmiin perustuvat elokuvat Luokka:Max Reinhardtin ohjaamat elokuvat Luokka:William Dieterlen ohjaamat elokuvat Luokka:Parhaan kuvauksen Oscar-palkinnon saaneet elokuvat Luokka:Parhaan leikkauksen Oscar-palkinnon saaneet elokuvat Luokka:Warner Brosin elokuvat
The Tail of Substance

The Tail of Substance on puolalaisen death metal -yhtye Nomadin ensimmäinen studioalbumi, joka on julkaistu omakustanteena vuonna 1997. ==Kappalelista== # # # # # # # # # # # # # ==Kokoonpano== * Bleyzabel – laulu * Christian – laulu * Patrick – kitarat * David – kitarat * Herman – bassokitara * Piena³ – rummut ==Aiheesta muualla== * The Tail of Substance Discogsissa * Luokka:Vuoden 1997 albumit Luokka:Vuoden 1997 esikoisalbumit Luokka:Nomadin albumit
The Devilish Whirl

__NOTOC__ The Devilish Whirl on puolalaisen death metal -yhtye Nomadin toinen studioalbumi, joka on julkaistu vuonna 1999. ==Kappalelista== Kaikki kappaleet sanoittanut Bleyzabel. # # # # # # # # # == Kokoonpano == * Bleyzabel – laulu * Patrick – kitarat * Drathdeus – kitarat * Herman – basso * Piena³ – rummut == Aiheesta muualla == * * Luokka:Nomadin albumit Luokka:Vuoden 1999 albumit
Devouring Weakness

__NOTOC__ Devouring Weakness on puolalaisen sludge/progressiivisen metalliyhtye Blindeadin ensimmäinen studioalbumi, joka on julkaistu vuonna 2006. == Kappaleet == # # # # # # == Kokoonpano == * Nick – laulu * Havoc – kitara * Deadman – kitara * Brovar – basso * Konrad – rummut == Aiheesta muualla == * * Luokka:Vuoden 2006 esikoisalbumit Luokka:Blindeadin albumit
Keplerin konjektuuri

Keplerin otaksuma, on Johannes Keplerin mukaan nimetty otaksuma, joka koskee pallojen pakkaamista kolmiulotteisessa euklidisessa avaruudessa. Sen mukaan samansäteisiä palloja ei voida pakata suuremmalla keskitiheydellä kuin pintakeskisellä kuutiollisella ja heksagonaalisella tiivispakkauksilla. Näiden pakkausten keskimääräinen tiheys on hieman yli 74 %. Vuonna 1998 Thomas Hales todisti lauseen tietokoneen avulla. Vuonna 2015 Thomas Hales julkaisi yhdessä 21 työtoverinsa kanssa artikkelin A formal proof of the Kepler conjecture ennakkojulkaisujen arXiv -palvelimella. Vuonna 2017 konjektuurin todistus julkaistiin open access artikkelina Forum of Mathematics, Pi -julkaisusarjassa. ==Lähteet== Luokka:Konjektuurit Luokka:Diskreetti matematiikka
Juan Rafael Mora

Juan Rafael Mora Porras (1814–1860) oli Costa Rican presidentti vuosina 1849–1859. Hän sai vallan kun José María Castro luopui siitä. Myöhemmin Mora valittiin presidentiksi kaksi kertaa myös vaaleilla, 1853 ja 1859. Vuonna 1856 hän johti kansallista kampanjaa, jolla karkotettiin seikkailija William Walker Keski-Amerikasta. Vuonna 1858 hän allekirjoitti sopimuksen, jolla määriteltiin Nicaraguan ja Costa Rican välinen raja. Juan Rafael Mora Porras Guias Costa Rica Vuonna 1859 hänet syrjäytettiin verettömässä vallankaappauksessa.Timeline Costa Rica BBC News == Lähteet == Luokka:Costa Rican presidentit Luokka:Vuonna 1814 syntyneet Luokka:Vuonna 1860 kuolleet
Paunikko

Paunikko viittaa Crassula-suvun kasveihin: * Paunikot (Crassula) * Paunikko eli vesipaunikko (Crassula aquatica, synon. Tillaea aquatica), vesikasvi * Rahapuun (Crassula ovata) toissijainen nimi
Sergei Berezin

Sergei Jevgenjevitš Berezin (, 5. marraskuuta 1971 Voskresensk, Venäjän SFNT, Neuvostoliitto – 27. kesäkuuta 2024) https://www.iltalehti.fi/nhl/a/fa333e1f-d6c8-409f-bf4a-a0465cd11afc oli venäläinen jääkiekkoilija. == Ura == Toronto Maple Leafs varasi Berezinin NHL:ään vuonna 1994. Ensimmäisenä kautenaan NHL:ssä (1996–1997) Berezin teki 25 maalia ja keräsi yhteensä 41 pistettä 73 pelissä. Hänen paras kautensa oli 1998–1999, jolloin hän teki 37 maalia ja yhteensä 59 pistettä. Hän lopetti ammattilaisuransa TsSKA Moskovan joukkueessa. Berezin oli jääkiekon maailmanmestaruuskilpailujen 1995 paras maalintekijä seitsemällä maalilla. == Tilastot == 1990–91 Himik Voskresensk USSR 30 6 2 8 4 – – – – – 1991–92 Himik Voskresensk IVY 36 7 5 12 10 – – – – – 1992–93 Himik Voskresensk KL 38 9 3 12 12 2 1 0 1 0 1993–94 Himik Voskresensk KL 40 31 10 41 16 3 2 0 2 2 1994–95 Kölner Haie DEL 43 38 19 57 8 18 17 8 25 10 1995–96 Kölner Haie DEL 50 49 31 80 8 14 13 9 22 10 1996–97 Toronto Maple Leafs NHL 73 25 16 41 2 – – – – – 1997–98 Toronto Maple Leafs NHL 68 16 15 31 10 – – – – – 1998–99 Toronto Maple Leafs NHL 76 37 22 59 12 17 6 6 12 4 1999–00 Toronto Maple Leafs NHL 61 26 13 39 2 12 4 4 8 0 2000–01 Toronto Maple Leafs NHL 79 22 28 50 8 11 2 5 7 2 2001–02 Phoenix Coyotes NHL 41 7 9 16 4 – – – – – 2001–02 Montreal Canadiens NHL 29 4 6 10 4 6 1 1 2 0 2002–03 Chicago Blackhawks NHL 66 18 13 31 8 – – – – – 2002–03 Washington Capitals NHL 9 5 4 9 4 6 0 1 1 0 2003–04 TsSKA Moskova RSL 16 1 3 4 14 – – – – – NHL yhteensä 502 160 126 286 54 52 13 17 30 6 === Kansainväliset tilastot === Kausi Joukkue Sarja Sijoitus Ottelut Maalit Syötöt Pisteet PIM 1991 Neuvostoliitto nuorten MM-kilpailut 7 3 1 4 6 1994 Venäjä olympialaiset 4. 8 3 2 5 2 1994 Venäjä MM-kilpailut 5. 6 2 1 3 2 1995 Venäjä MM-kilpailut 5. 6 7 1 8 4 1996 Venäjä MM-kilpailut 4. 8 4 5 9 2 1996 Venäjä maailmancup välierä 2 1 0 1 0 1998 Venäjä MM-kilpailut 5. 6 6 2 8 2 Aikuisten arvokilpailut yhteensä Aikuisten arvokilpailut yhteensä Aikuisten arvokilpailut yhteensä Aikuisten arvokilpailut yhteensä 36 23 11 34 12 == Lähteet == == Aiheesta muualla == * * Luokka:Neuvostoliittolaiset jääkiekkoilijat Luokka:Venäläiset jääkiekkoilijat Luokka:Toronto Maple Leafsin varaamat pelaajat Luokka:Vuonna 1971 syntyneet Luokka:Vuonna 2024 kuolleet
Songs from the West Coast

Songs from West Coast on Elton Johnin kahdeskymmenesseitsemäs studioalbumi, joka julkaistiin maailmanlaajuisesti 1. lokakuuta 2001. Monet kriitikot ovat sanoneet, että tämä albumi toi Johnin takaisin hänen pianopohjaisen musiikkinsa juurille. == Kappaleet == Kaikki kappaleet säveltänyt Elton John ja sanoittanut Bernie Taupin. == Muusikot == *Elton John – piano, harmoni, kosketinsoittimet, laulu *Davey Johnstone – akustinen kitara, sähkökitara, mandoliini, taustalaulu *Paul Bushnell – basso, taustalaulu *Nigel Olsson – rummut, taustalaulu *Paul Buckmaster – sarvi, merkkijono *Stevie Wonder – huuliharppu == Lähteet == == Aiheesta muualla == *Elton Johnin virallinen sivusto *Elton Johnin diskografia Luokka:Elton Johnin albumit Luokka:Vuoden 2001 albumit
Impulse (EP)

__NOTOC__ Impulse on puolalaisen metalliyhtye Blindeadin EP-levy, joka on julkaistu vuonna 2009. == Kappaleet == Kaikki kappaleet sanoittanut Nick Wolverine. # # # == Kokoonpano == * Nick – laulu * Havoc – kitara * Deadman – kitara * Konrad – rummut * Zvierzak – basso ==Aiheesta muualla== * * Luokka:Vuoden 2009 EP:t Luokka:Blindeadin albumit
Hugo Reuter

Hugo Reuter (1870–1955) oli ruotsalainen pikakirjoittaja ja pikakirjoitusjärjestelmän kehittäjä. Reuter kehitti opiskeluaikanaan omaperäisen pikakirjoitusjärjestelmän, jonka hän julkaisi vuonna 1900 kirjassa Lärobok i svensk stenografi. Järjestelmässä vokaalit merkitään eripituisilla kirjoituslinjan suuntaisilla viivoilla tai kaarilla, ja konsonanttien merkit poikkeavat tältä linjalta alas- tai ylöspäin ja palaavat sille.Ekman, s. 519.Melin, s. 402–404. Järjestelmä osoittautui käyttökelpoiseksi nopeankin keskustelun muistiinkirjoittamisessa. Reuter toimi pikakirjoittajana Ruotsin valtiopäivillä, ja hänen lisäkseen kolme muutakin valtiopäiväpikakirjoittajaa käytti tätä järjestelmää.Melin, s. 407. Myöhemmin Reuter julkaisi kaksi muutakin järjestelmää, jotka hän esitti Melinin järjestelmän uudistuksina, mutta joita voidaan kuitenkin pitää täysin itsenäisinä järjestelminä.Ekman, s. 260–261, 519. == Lähteet == * * === Viitteet === Luokka:Pikakirjoittajat Luokka:Ruotsalaiset henkilöt Luokka:Vuonna 1870 syntyneet Luokka:Vuonna 1955 kuolleet
Affliction XXIX II MXMVI

Affliction XXIX II MXMVI on puolalaisen metalliyhtye Blindeadin kolmas studioalbumi, joka on julkaistu vuonna 2010. == Kappaleet == # # # # # # # == Kokoonpano == * Patryk Zwoliński – laulu * Marek Zieliński – kitara * Piotr Kawalerowski – basso * Konrad Ciesielski – rummut * Bartosz Hervy – kosketinsoitin, tuottaja, miksaaja * Mateusz Śmierzchalski – kitara, basso (kappaleet 2 & 4), tuottaja, miksaaja == Arvostelut == * Heavyblogisheavy.com: Heavyblogisheavy.com review * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Blindeadin albumit Luokka:Vuoden 2010 albumit
Demonic Verses (Blessed Are Those Who Kill Jesus)

__NOTOC__ Demonic Verses (Blessed Are Those Who Kill Jesus) on puolalaisen death metal -yhtye Nomadin kolmas studioalbumi, joka on julkaistu vuonna 2004. == Kappaleet == # # # # # # # # ==Kokoonpano== * Bleyzabel – laulu * Patrick – kitarat * Nameless – kitarat * Herman – bassokitara * Domin – rummut == Aiheesta muualla == * Demonic Verses (Blessed Are Those Who Kill Jesus) Discogsissa * Luokka:Nomadin albumit Luokka:Vuoden 2004 albumit
Xabi Prieto

Xabier "Xabi" Prieto Argarate (s. 29. elokuuta 1983 San Sebastián, Espanja) on espanjalainen entinen jalkapalloilija. Prieto oli pelipaikaltaan keskikenttäpelaaja ja hänet tunnettiin erityisesti hyvänä rangaistuspotkujen laukojana. == Seurajoukkueura == Prieto on Real Sociedadin kasvatti, jonka edustusjoukkueessa hän teki ensiesiintymisensä 8. lokakuuta 2003 ottelussa Osasunaa vastaan. Toisessa ottelussaan 23. huhtikuuta 2004 Real Madridia vastaan hän viimeisteli kaksi maalia, joista toisen rangaistuspotkusta.Real Madrid 1-4 Real Sociedad ESPN. Viitattu 31.3.2013. Kaudella 2005–2006 hän onnistui vakiinnuttamaan pelipaikkansa joukkueen avauskokoonpanossa ja pelasi lopulta kaikissa kauden 38 otteluissa. Hän teki kauden aikana myös yhdeksän maalia, joista kuusi syntyi rangaistuspotkuista. Seuraavalla kaudella 2006–2007 Prieto sai vastuuta lähes edellisen tapaan, pelaten 33 ottelua. Baskiseura ei kuitenkaan onnistunut säilyttämään pääsarjapaikkaansa vaan tippui Segunda Divisióniin kaudeksi 2007–2008. Prieto pelasi kauden 2009–2010 aikana 35 ottelua, joissa hän teki seitsemän maalia. Kauden päätteeksi joukkue onnistui tekemään paluunsa pääsarjatasolle kolmen vuoden tauon jälkeen. 6\. tammikuuta 2013 pelatussa vierasottelussa Real Madridia vastaan Prieto teki ammattilaisuransa ensimmäisen hattutempun, mutta tästä huolimatta Real Sociedad hävisi kuitenkin ottelun lopulta numeroin 3–4.Xabi Prieto, un triplete sin premio Marca. Viitattu 31.3.2013. == Lähteet == == Aiheesta muualla == * Xabi Prieton esittely Real Sociedadin virallisella sivustolla * Xabi Prieton tilastot BDFutbol-sivustolla Luokka:Espanjalaiset jalkapalloilijat Luokka:Baskijalkapalloilijat Luokka:Vuonna 1983 syntyneet Luokka:Elävät henkilöt
In Full Regalia

__NOTOC__ In Full Regalia on ruotsalaisen glam rock/pop-musiikkia soittavan The Ark-yhtyeen viides studioalbumi, joka julkaistiin 26. huhtikuuta 2010. Albumi sijoittui albumilistalla Ruotsissa parhaimmillaan toiselle sijoitukselle. == Kappaleet == # # # # # # # # # # == Kokoonpano == * Ola Salo – laulu, kitara * Leari – basso * Jepson – kitara * Martin Axén – kitara, laulu * Sylvester Schlegel – rummut, laulu == Arvostelut == * AllMusic: AllMusic review * Desibeli.net: * Dome.fi: Dome.fi: Levyarvio * PopMatters: PopMatters: Album review * Soundi: * V2.fi: == Lähteet == Luokka:The Arkin albumit Luokka:Vuoden 2010 albumit
Etusivu uusiksi (vuoden 1931 elokuva)

Etusivu uusiksi (The Front Page) on Lewis Milestonen ohjaama yhdysvaltalainen elokuva vuodelta 1931. Se pohjautuu Ben Hechtin ja Charles MacArthurin kirjoittamaan Broadway-komediaan. Etusivu uusiksi oli Oscar-ehdokkaana parhaasta ohjauksesta ja miespääosasta (Adolphe Menjou) sekä parhaana elokuvana. Etusivu uusiksi valittiin National Film Registryyn vuonna 2010. Elokuvasta tehtiin vuonna 1974 uudelleenfilmatisointi Etusivu uusiks’, jonka pääosia näyttelivät Jack Lemmon ja Walter Matthau. Adolphe Menjou esittää chicagolaisen sanomalehden päätoimittajaa Walter Burnsia ja Pat O’Brien lehden toimittajaa Hildebrand Johnsonia. Johnson, joka on menossa naimisiin ja päättänyt erota lehden palveluksesta, saa viimeiseksi tehtäväkseen tehdä artikkelin poliisimurhaaja Earl Williamsin (George E. Stone) teloituksesta. Williams kuitenkin pakenee ja Johnson piilottaa hänet. Burns päättää varmistaa, että poliisi ei löydä Williamsia ennen kuin lehti on saanut häneltä haastattelun. ==Roolit== == Lähteet == == Aiheesta muualla == * * Etusivu uusiksi katsottavissa/ladattavissa archive.orgissa Luokka:Yhdysvaltalaiset komediaelokuvat Luokka:Vuoden 1931 yhdysvaltalaiset elokuvat Luokka:Yhdysvaltalaiset näytelmiin perustuvat elokuvat Luokka:Lewis Milestonen ohjaamat elokuvat
Breadline

Breadline on yhdysvaltalaisen metalliyhtye Megadethin single, joka on julkaistu vuonna 1999. Breadline omaa huomattavasti muita yhtyeen kappaleita kevyemmän melodian, vaikkei se olekaan varsinainen balladi. Marty Friedman on tehnyt kappaleesta cover-version albumilleen Future Addicthttp://www.metal- archives.com/release.php?id=190902, ja se on alkuperäisversiota huomattavasti raskaampi. Japanissa on julkaistu kappaleen nimeä kantava remix- albumi.http://www.metal-archives.com/release.php?id=21210 == Kappaleet == #Breadline (edit) #Breadline (Active Mix) #Insomnia (Rhys Fulber Mix) #Symphony of Destruction (Gristle Mix) #Crush'em (Jock Mix) #Holy Wars... The Punishment Due (General Schwarzkopf Mix) == Lähteet == == Aiheesta muualla == * Breadline discogs.com -sivustolla Luokka:Megadethin kappaleet Luokka:Vuoden 1999 kappaleet
Esko Piipponen

Esko Piipponen (20. elokuuta 1923 Joensuu – 27. kesäkuuta 1995 Helsinki) oli suomalainen urheilutoimittaja ja -vaikuttaja sekä jalkapalloilija. Piipponen toimi vajaan kolmenkymmenen vuoden ajan, vuodesta 1958 vuoteen 1986, urheiluseura Helsingin Ponnistuksen puheenjohtajana. Hän oli myös seuran pallojaoston puheenjohtaja vuonna 1953 ja uudelleen vuosina 1957–1960. Ennen siirtymistään Ponnistuksen puheenjohtajaksi Piipponen pelasi 1940- ja 1950-luvuilla pitkään jalkapalloa seuran edustusjoukkueessa. Hän kuului joukkueeseen muun muassa mestaruussarjan kaudella 1948, jolla hän pelasi 11 ottelua. Piipponen työskenteli urheilutoimittajana Yleisradion, TUL-lehden ja Suomen Sosialidemokraatin palveluksessa ennen siirtymistään Veikkauksen palvelukseen vuonna 1969. Hän jäi eläkkeelle vuonna 1984, jolloin hän toimi Veikkaajan levikkipäällikkönä. Ponnistuksen puheenjohtajuuden lisäksi Piipponen toimi vuosina 1971–1984 Suomen Palloliiton varapuheenjohtajana. Hänellä oli luottamustoimia myös Urheilutoimittajain liitossa. Piipposelle myönnettiin vuonna 1975 Suomen liikuntakulttuurin ja urheilun kultainen ansioristi. == Lähteet == Luokka:Suomalaiset jalkapalloilijat Luokka:Suomalaiset jalkapallovaikuttajat Luokka:Suomalaiset urheilutoimittajat Luokka:Vuonna 1923 syntyneet Luokka:Vuonna 1995 kuolleet
Sotajumala / Deathchain

Sotajumala / Deathchain on ko. yhtyeiden split-single, joka on julkaistu vuonna 2010. == Kappaleet == Sotajumala # # Deathchain # * # == Kokoonpano == ;Sotajumala * Mynni Luukkainen – laulu * Tomi Otsala – basso, taustalaulu * Pete Lapio – kitara * Kosti Orbinski – kitara * Timo Häkkinen – rummut ;Deathchain * K.J. Khaos – laulu * Cult – kitara * Corpse – kitara * Kuolio – basso * Kassara – rummut ;Vierailijat * Paul Di’Anno – laulu kappaleessa Prowler * Tommi Salmela – laulu kappaleessa Purgatory == Lähteet == ==Aiheesta muualla== * * Luokka:Sotajumalan albumit Luokka:Deathchainin albumit Luokka:Vuoden 2010 split-albumit
Johnny Burnette

John Joseph ”Johnny” Burnette (25. maaliskuuta 1934 Memphis, Tennessee – 14. elokuuta 1964 Clear Lake, Kalifornia) oli yhdysvaltalainen rockabilly- muusikko. Rock‘n‘Roll Trion peruskolmikko Johnny Burnette, isoveli basisti Dorsey Burnette (28. joulukuuta 1932 – 19. elokuuta 1979) ja kaverinsa kitaristi Paul Burlison (s. 4. helmikuuta 1929) varttuivat Memphisissä. Tunnettu muun muassa vuonna 1956 levyttämästään ”The Train Kept A-Rollin’” -blues-kappaleen rockabilly/rock ’n’ roll -versiosta. == Albumit == * Rock 'n Roll Trio (1957) * Dreamin' (1960) * Johnny Burnette (1961) * Sings (1961) * Roses Are Red (1962) * Johnny Burnette's Hits and Other Favorites (1962) * The Complete Recordings 1955-1964 (2004) Luokka:Rockabillymuusikot Luokka:Yhdysvaltalaiset laulajat Luokka:Vuonna 1934 syntyneet Luokka:Vuonna 1964 kuolleet
Amelia Adamo

Amelia Adamo (24. helmikuuta 1947 Rooma, Italia) on ruotsalainen toimittaja ja M-magasin-lehden päätoimittaja. Adamo valmistui 1974 filosofian maisteriksi, aloitti 1975 toimittajana Svensk Damtidningissa, siirtyi sieltä Husmoderniin, sitten VeckoRevyn-lehteen ja vuosiksi 1984–1991 Aftonbladetiin. Hän palasi muutamaksi vuodeksi VeckoRevyniin, sen jälkeen työskenteli kustannuspäällikkönä Ungförlagetissa. Hänen tunnetaan urastaan Bonnierin omistamassa lehdessä Amelia, jota hän oli käynnistämässä. Hän perusti Bonnierilla myös Taran (2000) ja M-magasinin (2006).Chef.se, 15.9.2008 , viitattu 31.12.2010 Adamo on saanut useita palkintoja, muun muassa Bonnierin Suuren journalistipalkinnon 1986 ja 2003. ==Lähteet== == Aiheesta muualla == Luokka:Ruotsalaiset päätoimittajat Luokka:Vuonna 1947 syntyneet Luokka:Elävät henkilöt